Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2016-036033-2-du.html
Timestamp: 2017-09-19 15:21:19+00:00
Document Index: 12709836

Matched Legal Cases: ['§1', '§ 4', '§16', '§14', '§13', '§14', '§13', '§16', '§14', '§14']

OU-TN-OSZP1-2016/036033-2/Ďu - Ministerstvo životného prostredia Slovenskej republiky
OU-TN-OSZP1-2016/036033-2/Ďu
Úvod > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2016/036033-2/Ďu
Oznámenie o začatí správneho konania vo veci žiadosti Obce Oslany o súhlas na vyznačenie turistického chodníka a povolenie výnimky zo zákazu pohybu v PR Buchlov a vyžiadanie odborného stanoviska od ŠOP SR – Správy CHKO Ponitrie.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 2.12. 2016 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Obce Oslany, Námestie slobody 2, 972 47 Oslany (ďalej len žiadateľ), zn. 1439/2016/Pa z 30.11. 2016 .
Predmetom konania je žiadosť o vydanie súhlasu podľa §16 ods.2 v znení §14 ods.2 písm. a) v znení §13 ods.2 písm. i) a §14 ods.2 písm. a) v znení §13 ods.2 písm. i) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na vyznačenie a budovanie nového turistického chodníka v úseku Bridove štále – Žarnov a zrušenie pôvodnej žltej trasy v úseku Ďurišove štále – Žarnov v území s 2., 3. a 5. stupňom ochrany prírody v Chránenej krajinnej oblasti Ponitrie, v Prírodnej rezervácii Buchlov a v jej 100 m ochrannom pásme. Predmetom konania je tiež povolenie výnimky zo zákazu podľa §16 ods.1 písm. a) v znení §14 ods.1 písm. c) a podľa §14 ods.1 písm. c) zákona o ochrane prírody a krajiny na pohyb mimo vyznačeného turistického chodníka za hranicami zastavaného územia obce v území s 3. a 5. stupňom ochrany prírody v Prírodnej rezervácii Buchlov a v jej 100 m ochrannom pásme, v súvislosti s vyznačením a budovaním novej časti turistického chodníka v úseku Bridove štále – Žarnov.
Orgán ochrany prírody ďalej žiada Štátnu ochranu prírody SR – Správu Chránenej krajinnej oblasti Ponitrie o vypracovanie odborného stanoviska k predmetu konania podľa priložených podkladov a o jeho doručenie orgánu ochrany prírody najneskôr do 19.12. 2016.
1) Kópia žiadosti a súhlasu vlastníka pozemkov.
2) Kópia mapového podkladu.
1. Obec Oslany, Námestie slobody 2, 972 47 Oslany
2. Okresný úrad Prievidza, odbor starostlivosti o životné prostredie, Dlhá 3, 971 01 Prievidza
3. ŠOP SR, Správa CHKO Ponitrie, Dlhá 3, 949 01 Nitra